Шрек Үчүнчү

"Шрек үчүнчү" (, ) - 2007-жылы тартылган жана компүтерде анимацияланган америкалык фэнтези комедия. Тасма "Шрек" тасмаларынын үчүнчү чыгарылышы болуп саналат. Тасманы "DreamWorks Animation" өндүргөн.

Бул чыгарылыш Шрек менен Фионанын үйлөнгөндүгүнөн сегиз айт өткөндөн кийинки убакыттан башталат. Тасмада, "Алыскы " королдукту анча жактырбай жетектеген Шрек, такка чынында татыктуу болгон Фионанын бөлөсүн издөөгө жөнөйт. Бул учурдан пайдаланып "Келишимдүү канзаада" Шректи тактан алып, өзү падыша болууну көздөйт. "Шрек 2"ге үн коштогон Майк Майерс, Эдди Мёрфи, Камерон Диаз, Антонио Бандерас, Руперт Эверетт, Жули Эндрюс жана Жон Клиизден тышкары, үчүнчү чыгарылышта Артур Пендрагонго Жастин Тимберлейк жана Мерлинге Эрик Айдл үн коштошкон.

Тасма 2007-жылы, 6-майда Лос-Анжелестеги Вествуд аймагында, "Mann Village" кинотеатрында алгачкы жолу көрсөтүлгөн жана 2007-жылы, 18-майда АКШдагы баардык кинотеатрларда көрсөтүүгө чыккан. 2008-жылы балдардын тандоосу боюнча "Эң мыкты анимацияланган тасма" наамына көрсөтүлгөн, тилекке каршы "Рататуй" тасмасына жеңишти алдырып жиберген. Ошондой эле, 61-"Британия Кино Сыйлыктары" тапшыруу аземинде BAFTA сыйлыгынын "Эң мыкты анимацияланган тасма" наамына көрсөтүлгөн. 

Тасма 799 миллион АКШ долларын табуу менен тартууга кеткен 160 миллион АКШ доллардык бюджетинен ашып, 2007-жылдын эң көп кирешелүү тасмаларынын бири болгон.

 Мазмуну 

 Каармандарда 

 Шилтемелер 

Категория:АКШ тасмалары
Категория:2007-жыл чыккан тасмалар